**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága 2020. június 23-i ülésére**

**Javaslat az oktatási intézmények által szervezett**

**nyári sporttáborok támogatására**

A korábbi évek gyakorlatának megfelelően a Sport és Ifjúsági Iroda a Városi Diáksport Bizottság szakembereinek közreműködésével pályázatot írt ki az oktatási intézmények részére az általuk szervezett nyári sporttáborok támogatására.

A pályázati felhívásra 4 oktatási intézmény pályázata érkezett, amelyeket a Sport és Ifjúsági Iroda rendszerezett, táblázatba foglalt (1. számú melléklet), a Városi Diáksport Bizottsággal együttműködve javaslatot tett a támogatás összegére (2. számú melléklet).

Kérem a Tisztelt Bizottságot, hogy az előterjesztést megtárgyalni, és a javaslatot elfogadni szíveskedjék.

Szombathely, 2020. június „ ”

(:Dr. Horváth Attila:)

**HATÁROZATI JAVASLAT**

**…./2020. (VI. ….) VISB. számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat az oktatási intézmények által szervezett nyári sporttáborok támogatására” című javaslatot megtárgyalta és azt a sportról szóló 6/2002.(III. 28.) önkormányzati rendelet 6. § (2) bekezdés alapján az előterjesztés mellékletében foglaltak szerint jóváhagyja.
2. A Bizottság felkéri a polgármestert, hogy a táborok támogatásához szükséges pénzösszeg - Köznevelési GAMESZ részére – történő átadásáról intézkedjen.

**Felelős:** Dr. Horváth Attila alpolgármester

Tóth Kálmán a Városstratégiai, Idegenforgalmi és Sport Bizottság elnöke

(Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője)

**Határidő: azonnal**